Rippileiri alkoi erikoisesti läntisessä Suomessa.

Nuoret ihmettelivät papin erikoista käytöstä. Kuvituskuva.

Seurakunnan rippileirin ensimmäinen päivä oli lopuillaan. 22 rippikoululaista ja työntekijät olivat menossa illan suussa yöpuulle, kun huomio kiinnittyi leirin vetäjänä toimineen papin erikoiseen käytökseen. Pappi oli silminnähden päihtynyt.

- Tilanne herätti kummastusta ja ihmetystä. Työntekijät huomasivat ensin tilanteen ja varmaan nuoretkin näkivät, että tässä on jotain omituista, sanoo vs. kirkkoherra.

Papin kanssa juteltiin seuraavana aamuna, ja hän myönsi alkoholinkäyttönsä. Pappi lähetettiin kotimatkalle.

Päihtynyt pappi ei ole seurakunnan vakituinen työntekijä, vaan hänet oli pikahälytetty sairastuneen papin sijaiseksi.

- Hän on tehnyt meillä aiemminkin sijaisuuksia eikä silloin ole tehty havaintoja tällaisesta toiminnasta. Tämä tuli meille täytenä yllätyksenä.

Papin tilalle saatiin korvaaja ja leiri jatkuu nyt normaalisti.

- Kaikki on leirillä nyt kunnossa.

Kirkkoherran mukaan seurakunta ei enää käytä kyseisen papin palveluksia. Muista jatkoseuraamuksista päättää tuomiokapituli.

Onko sinulla vastaavia tai muita erikoisia kokemuksia rippileiristä? Kerro tarinasi!

Nimimerkkini: